Document ID: /roh_data/filtered/fineweb-2-filterrobots_roh.jsonl.gz/59184

Il HCD gioga en l'avegnir senza Claude Curdin Paschoud. Sco ch'il HCD communitgescha sin las raits socialas, ha la direcziun sportiva dal club decidì da betg prolungar il contract cun Claude Paschoud. Il defensur engiadinais ha giugà per il HCD dapi il 2007. L'emprim en la partiziun dals giuvens e dapi il 2013 era en la squadra principala en la liga naziunala A.
Franà d'ina blessura dal chau
Il 2017 è Paschoud per l'emprima giada vegnì nominà en la squadra naziunala svizra. Pervi dad ina squassada dal tscharvè ha el interrut la stagiun il mars 2021. L'atlet da 29 onns è però turnà sin il glatsch da Tavau il 2022.